254 : SVEČANA SJEDNICA. 
druga takodjer djela, koja će tek s vremenom na svjetlo izići. 
Ovamo ide sabiranje gradje za veliki akademički hrvatski rječnik, 
što je i prošle godine, ako i uz nepovoljne za taj posao okolnosti, 
nastavila. Dosada je pocrpljena gradja iz preko 70 književnika 
prošlih viekova, a osim toga iz ustiju puka — t. j. rieči živuće u 
njegovih pripovjedkah, poslovicah i pjesmah. 
Nadalje zaključi akademija izdati u jednom sborniku sve spo- 
menike odnoseće sena hrvatsku poviest do početka 
XII. vieka. te je taj posao povjerila priedsjedniku dr. Fr. Rač- 
komu, a da on uzmogne listine i izprave one dobe, koje se čuvaju 
u Dalmaciji proučiti i pokupiti, poduprla ga je na putovanju, što 
ga ove god. u tu svrhu preuze. 
Da cilj svoj tim sigurnije poluči i stečene inimi narodi znan- 
stvene rezultate na domaće polje prenieti, te u korist našemu na- 
rodu obratiti uzmogne, stoji jugoslavenska akademija znanosti i 
umjetnosti u neprekidnom savezu sa preko 50 različitih učenih aka- 
demija, družtva i zavoda, s kojimi svoje radnje izmienjuje; te nam 
je s veseljem napomenuti, da strani učeni sviet ovomu našemu 
zavodu mnogo prijateljske pažnje i brižna učestvovanja posvećuje. 
Od ostalih stupi ove godine s našom akademijom u savez kr. aka- 
demija znanosti u Turinu. 
Ovaj savez s tolikimi učenimi družtvi donosi za našu akademiju 
i tu blagodat, što joj odanle rastu učena sredstva. Akademijska 
knižnica obogati se prošle god. mnogimi strukovnimi djeli i ča- 
sopisi. Ovom sgodom možemo s radošću javiti, da je akademijska 
knjižnica tečajem prošle godine skoro do kraja popisana i uredjena. 
— Izbirka rukopisa umnožena je ove godine sa više kodeksa 
i listina, to poklonjenih to nabavljenih po priedsjedniku prigodom 
njegova putovanja Dalmacijom. Naša sbirka rukopisa bit će već 
sada »in jugoslavicis« najbogatija. 
Nemogu ove zgode propustiti, a da se u ime akademije ne za- 
hvalim preuzvišenomu g. pokrovitelju, koj se ovoga svo- 
jega gojenčeta sjeti i prošle godine podmiriv sav trošak za izdanje 
rečenih »izprava ob uroti P. Zrinskoga 1 Fr. Frankopana«, te po- 
kloniv skupocjenu sliku izradjenu vrstnim kistom domaćega umjet- 
nika Zadranina Franje Drioli-Salghettia, koja nam evo resi ovu 
dvoranu. 

